Swaraj møter pressen i anledning ettårsjubileet som minister for helse, familievelferd og parlamentariske saker i 2004
Partiprogrammet for Bharatiya Janata Party ved valget i 2014. Sushma Swaraj til venstre for Narendra Modi i nedre rekke.
**Sushma Swaraj** (født 14. februar 1952 i Ambala Cantonment i Haryana, død 6. august 2019 i Dehli) var en indisk politiker for partiet Bharatiya Janata Party (BJP). Hun hadde en rekke politiske verv og ministerposter i delstaten Haryana og på riksnivå. Swaraj var Indias utenriksminister fra 26. mai 2014 til 30. mai 2019.

Liv og virke
------------

### Bakgrunn

Swarajs far var aktiv i det hindunasjonalistiske Rashtriya Swayamsevak Sangh. Hun vokste imidlertid opp hos sine besteforeldre på morssiden.

Swaraj var utdannet jurist fra Panjab University i Chandigarh. Hun hadde i tillegg bachelorgrad i sanskrit og statsvitenskap fra Sanatan Dharma College i Ambala.

Fra 1973 arbeidet hun som høyesterettsadvokat.

### Delstatspolitikken

Swaraj var først med i Akhil Bharatiya Vidyarthi Parishad, en studentorganisasjon tilknyttet Rashtriya Swayamsevak Sangh. 

Som student ble Swaraj påvirket av indisk sosialisme. Denne påvirkningen kom gjennom Swaraj Kaushal, som hun ble gift med. I 1970-årene var de to tilhengere av Jayaprakash Narayan og bevegelsen som var kritiske til Indira Gandhi, Kongresspartiet og unntakstilstanden som ble erklært i landet. Etter at unntakstilstanden ble opphevet i 1977, stilte Swaraj til valg i delstaten Haryana for Janata Party.

Swaraj ble valgt til den lovgivende forsamlingen i Haryana for perioden 1977–1982 og var fra 1977 til 1979 medlem av delstatsregjeringen som arbeidsminister. Swaraj ble medlem av delstatsregjeringen i en alder av 25 år og ble dermed Indias yngste delstatsminister.

I 1984 ble hun med i Bharatiya Janata Party. Hun ble valgt til delstatsforsamlingen på nytt for perioden 1987–1990 og var i samme periode delstatsminister.

### Nasjonal politikk

I 1990 tok hun steget over i rikspolitikken og ble medlem av Rajya Sabha, overhuset i Indias parlament. Swaraj stilte i 1996 til valg til underhuset, Lok Sabha, og ble valgt fra valgkretsen South Delhi. Hun ble minister for informasjon og kringkasting i den kortvarige regjeringen ledet av statsminister Atal Bihari Vajpayee (16. mai–1. juni 1996). Ved valget i 1998 vant hun gjenvalg til Lok Sabha. Igjen ble hun minister i en regjering dannet av Vajpayee, denne gang som minister for informasjon, kringkasting og telekommunikasjon fra 19. mars til 12. oktober 1998. Deretter var hun fra 13. oktober til 3. desember 1998 førsteminister i det nasjonale hovedstadsterritoriet Delhi.

Swaraj ble i 1999 nominert som utfordrer til Kongresspartiets Sonia Gandhi i valgkretsen Bellary i Karnataka, men tapte med 44,7 % av stemmene mot Gandhis 51,7 %.

Fra april 2000 fulgte en periode som medlem av Rajya Sabha. I oktober 2000 ble hun på nytt minister for informasjon og kringkasting før hun i januar 2003 ble minister for helse, familievelferd og parlamentariske saker, en statsrådspost hun hadde til 22. mai 2004. Deretter var hun engasjert i arbeidet i overhuset og ulike komiteer der. Swaraj ble valgt til en ny periode i overhuset i 2006, men stilte i 2009 igjen med hell til valg til underhuset Lok Sabha.

Ved valgte i 2009 stilte hun i valgkretsen Vidisha i delstaten Madhya Pradesh og vant med stor margin. I underhuset ledet hun utenrikskomiteen i en periode, var parlamentarisk leder og opposisjonsleder. Hun ble den første kvinnelige opposisjonsleder i India.

Ved valget til Lok Sabha i 2014 stilte hun på nytt i valgkretsen Vidisha i Madhya Pradesh. Etter å ha blitt valgt for en ny periode i 2014 ble Swaraj utenriksminister 27. mai 2014. Hun var utenriksminister til 30. mai 2019.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Sushma-Swaraj, besøkt 9. oktober 2017[Hentet fra Wikidata]
2. ↑   The International Who's Who of Women 2006[Hentet fra Wikidata]
3. ↑   «Sushma Swaraj, Former Foreign Minister and BJP Stalwart, Passes Away», publisert i CNN-News18, verkets språk engelsk, utgitt 6. august 2019, besøkt 6. august 2019[Hentet fra Wikidata]
4. ↑   «General Election 2014 — Election Commission of India»[Hentet fra Wikidata]
5. ↑   arkiveringsdato 20. august 2019, arkiv-URL web.archive.org, eci.gov.in[Hentet fra Wikidata]
6. ↑   pib.gov.in, besøkt 30. januar 2020[Hentet fra Wikidata]
7. ↑   BOE ID BOE-A-2015-7170[Hentet fra Wikidata]
8. 1 2  «Former External Affairs Minister Sushma Swaraj passes away». *The Economic Times*. 7. august 2019. Besøkt 7. august 2019.
9. 1 2 3 4 5  «Sushma Swaraj» Arkivert 11. april 2019 hos Wayback Machine. *India Today*. Lest 29. desember 2018.
10. 1 2 3 4 5  *Women in Politics: Voices from the Commonwealth*, London: Commonwealth Secretariat, 1998, s. 78–79.
11. 1 2 3 4 5 6 7  «Members Bioprofile», Lok Sabha. Lest 29. desember 2018.
12. ↑  «5-Bellary Constituency of KARNATAKA», Election Commission of India - General Elections 1999. Lest 29. desember 2018.
13. ↑  «Sushma Swaraj faces expelled Congress leader in Vidisha», *India Today*, 4. april 2014. Lest 29. desember 2018.
14. ↑  «New India opposition leader named», *BBC News*, 18. desember 2009. Lest 29. desember 2018.
15. ↑  «BJP's Sushma Swaraj to contest Lok Sabha polls from Vidisha constituency», *NDTV*, 14. mars 2014. Lest 29. desember 2018.

Eksterne lenker
---------------

* (en) Sushma Swaraj – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** BBC Things
 |